CELEX: 62018CA0022
Language: mt
Date: 2019-06-13 00:00:00
Title: Kawża C-22/18: Sentenza tal-Qorti tal-Ġustizzja (It-Tielet Awla) tat-13 ta’ Ġunju 2019 (talba għal deċiżjoni preliminari tal-Amtsgericht Darmstadt — il-Ġermanja) — TopFit e.V., Daniele Biffi vs Deutscher Leichtathletikverband e.V. (Rinviju għal deċiżjoni preliminari — Ċittadinanza tal-Unjoni — Artikoli 18, 21 u 165 TFUE — Regolament ta’ assoċjazzjoni sportiva — Parteċipazzjoni f’kampjonat nazzjonali ta’ Stat Membru minn atleta dilettant ta’ nazzjonalità ta’ Stat Membru ieħor — Trattament differenti minħabba n-nazzjonalità — Restrizzjoni għall-moviment liberu)

5.8.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 263/10
            
         
      Sentenza tal-Qorti tal-Ġustizzja (It-Tielet Awla) tat-13 ta’ Ġunju 2019 (talba għal deċiżjoni preliminari tal-Amtsgericht Darmstadt — il-Ġermanja) — TopFit e.V., Daniele Biffi vs Deutscher Leichtathletikverband e.V.
      (Kawża C-22/18) (1)
      
      (Rinviju għal deċiżjoni preliminari - Ċittadinanza tal-Unjoni - Artikoli 18, 21 u 165 TFUE - Regolament ta’ assoċjazzjoni sportiva - Parteċipazzjoni f’kampjonat nazzjonali ta’ Stat Membru minn atleta dilettant ta’ nazzjonalità ta’ Stat Membru ieħor - Trattament differenti minħabba n-nazzjonalità - Restrizzjoni għall-moviment liberu)
      (2019/C 263/11)
      Lingwa tal-kawża: il-Ġermaniż
      
         Qorti tar-rinviju
      
      Amtsgericht Darmstadt
      
         Partijiet fil-kawża prinċipali
      
      
         Rikorrenti: TopFit e.V., Daniele Biffi
      
         Konvenuta: Deutscher Leichtathletikverband e.V.
      
         Dispożittiv
      
      L-Artikoli 18, 21 u 165 TFUE għandhom jiġu interpretati fis-sens li jipprekludu regoli ta’ assoċjazzjoni sportiva nazzjonali, bħal dik inkwistjoni fil-kawża prinċipali, li abbażi tagħhom ċittadin tal-Unjoni Ewropea, ċittadin ta’ Stat Membru ieħor, li ilu jirrisjedi għal diversi snin fuq it-territorju tal-Istat Membru fejn hija stabbilita din l-assoċjazzjoni fejn huwa jipprattika l-ġiri bħala dilettant fil-kategorija senior, ma jistax jipparteċipa għall-kampjonati nazzjonali f’dawn id-dixxiplini bl-istess mod bħaċ-ċittadini nazzjonali jew li jista’ jipparteċipa f’dawn il-kampjonati biss “barra mill-klassifikazzjoni” jew “mingħajr klassifikazzjoni”, mingħajr ma jkollu aċċess għall-finali u mingħajr ma jkun jista’ jikseb it-titolu ta’ rebbieħ nazzjonali, sakemm dawn ir-regoli ma jkunux iġġustifikati minn kunsiderazzjonijiet oġġettivi u proporzjonati għall-għan leġittimament imfittex, li hija l-qorti tar-rinviju li għandha tivverifika.
      
         (1)  ĠU C 123, 09.04.2018